Kurt Stöpel

Kurt Stöpel (* 12. März 1908 in Berlin; † 11. Juni 1997 ok dor) weer en  düütsch Radrennfohrer.

 Leven 
Sien eersten grooten Sieg fier Kurt Stöpel 1928 bi dat 275 km lang Rennen Berlin–Stettin–Berlin. He wunn buterdem noch as Amateur dat Traditschonsrennen Berlin–Cottbus–Berlin, Rund um die Hainleite in Döringen un dat över 600 km führend Langstreckenrennen Köln–Berlin.

1930 wurr he as Profi Veert bi de Weltmeesterschap in Lüttich, bi den Giro d’Italia reck he 1932 den fieften un een Johr later den achten Rang in de Gesamtwertung. 1934 wurr he düütsch Meester un wunn in dat sülvig Johr dat Traditschonsrennen Rund um Köln as ok Rund um Berlin, den öldsten Klassiker vun den düütschen Staatenradsport. 

He weer 1932 de eerste düütsch Radrennfohrer, de en Deelstreck bi de Tour de France vör Frans Bonduel wunn. Dat weer all up de tweete Deelstreck, de an’n 7. Juli 1932 vun Caen nah Nantes führen dee. Togliek leeg he mit dissen Sieg ok an de Tipp vun dat Deelnehmerfeld un weer somit ok de eerste düütsch Dräger vun dat Geel Trikot. Aber all bi de nächste Deelstreck verlor he dat Geel Trikot dör unglückelk Ümstännen weer. Bi disse vun Nantes nah Bordeaux verlopen Deelstreck harr he bi hoochsömmerlich Temperaturen söben Mal en Reifenpanne. De Winner up disse Deelstreck, André Leducq,  bleev ahn Schaden un kunn dat Geel Trikot halen un wunn letztlich in dit Johr de Tour. Die pannenfrei Fohrt von Leducq harr sien Oorsaak dorin harrt, dat de franzöösch Mannschap goot aflagert Reifen up hör Rööd monteert harr. Dat weer maakt wurrn, wiel se bang weern, dat de vun de Rennleitung utgeven Protektoren vun de Reifen sück bi de heet Temperaturen lösen kunnen.Hans Blickensdörfer: Tour de France. Mythos und Geschichte eines Radrennens. Siegloch Edition, Künzelsau 1997, ISBN 3-89393-160-0, Seite 82. De düütsch Mannschap harr bi disse Tour kien extra Materialressourcen un muss dorum in all Pannensituatschonen up dat Equipment vun den offiziellen Materialwagen torüchgriepen.Hans Blickensdörfer: Tour de France. Mythos und Geschichte eines Radrennens. Siegloch Edition, Künzelsau 1997, ISBN 3-89393-160-0, Seite 84.

Stöpel is 5 Mal bi de Tour de France antreeden: 1931 (Platz 16), 1932 (Platz 2) 1933 (Platz 10), 1934 (Platz 21), 1935 muss he nah en swoor Stört upgeven. 

1937 fohr he sien letzt Saison in dat Radsportteam Victoria un hett sien Loopbahn endgültig afslooten. Later hett he as Dolmetscher un Taxifohrer in Berlin arbeit. 

An‘n 11. Juni 1997 wull Kurt Stöpel in de Köken vun sien Ollersheim wat drinken, greep aber ut Versehns to en Buddel mit Reinigungsmitteln un is noch an den sülvigen Dag storven. He is begraben up den landseegen Karkhoff Heerstraße in Berlin-Westend (Grablage: II-W13-86/87).Vita und Erfolge. Biografie vun Kurt Stöpel up de Websiet www.kurt-stoepel.de. Afropen an’n 10. Dezember 2019.

An‘n 6. Mai 2008 wurr Kurt Stöpel (posthum) in de Hall of Fame vun den Düütschen Sport upnommen.

 Literatur 


 Weblinks 

 Kurt Stöpel in de Datenbnak vun Radsportseiten.net
 Indrag in de Hall of Fame vun den Düütschen Sport
 Tom Mustroph: Philosoph auf Pedalen, einestages, 11. März 2008
 Memorial Kurt Stöpel, Vita, Erfolge, Memorabilia

 Enkeld Nahwiesen 

Kategorie:Mann
Kategorie:Börger von Düütschland
Kategorie:Boren 1908
Kategorie:Storven 1997
Kategorie:Radrennfohrer (Düütschland)